title: Решение на управителния съвет на европейската агенция за безопасни и здравословни условия на труд от 4 март 2004 година за прилагането на Регламент (ЕО) № 1049/2001 на Европейския парламент и на Съвета относно публичния достъп до документи на Европейския парламент, на Съвета и на Комисията

text:
Важна правна забележка

|

32004D0508

Официален вестник n° L 210 , 11/06/2004 стр. 0001 - 0003

		20040304Решение на управителния съвет на европейската агенция за безопасни и здравословни условия на трудот 4 март 2004 годиназа прилагането на Регламент (ЕО) № 1049/2001 на Европейския парламент и на Съвета относно публичния достъп до документи на Европейския парламент, на Съвета и на Комисията(2004/508/EО)УПРАВИТЕЛНИЯТ СЪВЕТ,като взе предвид Регламент (ЕО) № 1654/2003 на Съвета за изменение на Регламент (ЕО) № 2062/94 относно създаването на Европейската агенция за безопасни и здравословни условия на труд [1],като има предвид, че Договорът за Европейския съюз отстоява в член 1, втори параграф принципа за прозрачност, съгласно който Договорът отбелязва нов етап в процеса на създаване на все по-тесен съюз между народите на Европа, в който решенията се вземат възможно най-открито и най-близко до гражданите;като има предвид, че прозрачността е гаранция за по-голяма легитимност, ефективност и отговорност на администрацията по отношение на гражданите в една демократична система, и като има предвид, че прозрачността допринася за укрепването на принципите на демократичност и зачитане на основните права, както са описани в член 6 от Договора за Европейския съюз и в Хартата за основните права на Европейския съюз;като има предвид, че Регламент (ЕО) № 1654/2003 на Съвета от 18 юни 2003 г. съдържа разпоредби, които гарантират публичния достъп до архивите на Агенцията чрез отварянето им за публична проверка и разрешаването на достъп до регистъра;като има предвид, че следователно е необходимо да се създадат правила за прилагането на Регламент (ЕО) № 1049/2001 [2] на Европейския парламент и на Съвета от 30 май 2001 г. относно публичния достъп до документите на Европейския парламент, на Съвета и на Комисията по отношение на всички документи, които не са обхванати от горепосочените разпоредби;като има предвид, че решенията относно предприемане на действие по първоначалните заявления се вземат от членовете на персонала на Агенцията, които отговарят за проучване на заявленията за достъп, и като има предвид, че решенията, в които се отказва достъп по втори заявления, се вземат от директора на агенцията; като има предвид, че съгласно Регламент (ЕО) № 1654/2003 Управителният съвет приема практически мерки за прилагането на Регламент (ЕО) № 1049/2001 в рамките на шест месеца след влизането в сила на Регламент (ЕО) № 1654/2003 на Съвета;като има предвид, че ясните правила спомагат за доброто администриране, като подпомагат компетентните лица при коректното и бързо обработване на подадените публични заявления,ПРИЕ НАСТОЯЩОТО РЕШЕНИЕ:Член 1Бенефициери1. Правото на достъп се отнася за документите на агенцията, тоест документи, които са изготвени или получени от нея и са нейно притежание.2. Гражданите на Съюза и физическите или юридическите лица, които пребивават или имат седалище според учредителния акт в държава-членка, упражняват правото си на достъп до документите на Европейската агенция за безопасни и здравословни условия на труд (наричана по-долу "Агенцията") съгласно член 2, параграф 1 от Регламент (ЕО) № 1049/2001 относно публичния достъп до документите на Европейския парламент, на Съвета и на Комисията (наричан по-долу Регламент (ЕО) № 1049/2001), в съответствие със следните подробни правила.3. Съгласно член 2, параграф 2 от Регламент (ЕО) № 1049/2001 гражданите на трети страни, които не пребивават в държава-членка, както и юридически лица, които нямат седалище според учредителния акт в една от държавите-членки, се ползват от правото на достъп до документите на Агенцията при същите условия, както назованите в член 2, параграф 1 от Регламент (ЕО) № 1049/2001 бенефициери.Член 2Заявления за достъп1. Заявленията за достъп до документите на Агенцията, които не са публично достъпни, се изготвят в писмена форма и се изпращат на Агенцията по електронна поща (docrequest@osha.eu.int), по пощата (European Agency for Safety and Health at Work, Documentation, Gran Via, 33, E-48009 Bilbao) или по факс: (34) 944 79 43 83). Агенцията отговаря на първоначални и потвърдителни заявления за достъп в рамките на 15 работни дни от датата на регистриране на заявлението. В случай на сложни или обемни заявления крайният срок може да бъде удължен с 15 работни дни. За всяко удължаване на крайния срок трябва да бъдат изложени мотиви и самото удължаване трябва да бъде нотифицирано на заявителя предварително.2. Ако дадено заявление е неточно формулирано, както е посочено в член 6, параграф 2 от Регламент (ЕО) № 1049/2001, Агенцията отправя покана до заявителя да предостави допълнителна информация, за да може да идентифицира исканите документи; крайният срок за отговора започва да тече от момента, в който Агенцията разполага с тази информация.3. Във всяко решение, което е отчасти негативно, се излага причината за отказа, базирайки се на едно от изброените в член 4 от Регламент (ЕО) № 1049/2001 изключения, както и заявителят се информира за правните средства, с които той/тя разполага.Член 3Обработване на първоначалните заявления1. Без да се засяга член 8 от настоящото решение, на заявителя се изпраща потвърждение за получаването на заявлението веднага след регистрирането му, независимо от това, че отговорът може да бъде изпратен с обратна поща.Потвърждението за получаването и отговорът се изпращат в писмена форма, а когато е уместно, по електронен път.2. Заявителят се информира от ръководителя на съответното звено за отговора по неговото/нейното заявление.3. Във всеки отговор, който е отчасти негативен, заявителят се информира за неговото/нейното право да представи на Агенцията в рамките на 15 работни дни от получаването на отговора второ заявление за преразглеждане на нейната позиция.4. Ако Агенцията не отговори в рамките на определения срок, заявителят има право да подаде потвърдително заявление.Член 4Обработване на потвърдителни заявления1. Директорът на Агенцията взема решенията, в които се съдържа отказ за достъп по потвърдителни заявления. Той/тя информира управителния съвет на Агенцията за тези действия.2. Решението се нотифицира на заявителя в писмена форма, а когато е уместно, по електронен път, като в него той/тя се информира за правото да предяви иск пред Първоинстанционния съд или да подаде жалба при Европейския омбудсман.Член 5Консултации1. Когато Агенцията получи заявление за достъп до документ, който тя притежава, но произлиза от трета страна, Агенцията проверява дали някое от предвидените в член 4 от Регламент (ЕО) № 1049/2001 изключения се прилага.2. Ако след извършването на тази проверка, Агенцията счита, че достъпът до документа трябва да бъде отказан съгласно някое от предвидените в член 4 от Регламент (ЕО) № 1049/2001 изключения, негативният отговор се изпраща на заявителя, без Агенцията да се консултира с третата страна автор.3. Агенцията взема положително решение по заявление, без да се консултира с третата страна автор, когато:а) поисканият документ вече е оповестен от неговия автор съгласно Регламент (ЕО) № 1049/2001 или подобни разпоредби;б) е очевидно, че разкриването или частичното разкриване на неговото съдържание не би засегнало някои от интересите, посочени в член 4 от Регламент (ЕО) № 1049/2001.4. Във всички други случаи се провеждат консултации с третата страна автор. По-специално, ако заявлението за достъп засяга документ, който произлиза от държава-членка, Агенцията се консултира с ведомството, от което произлиза документът, когато:а) документът е изпратен на Агенцията преди датата, от която се прилага Регламент (ЕО) № 1049/2001;б) държавата-членка е поискала от Агенцията да не оповестява документа без нейното предварително съгласие, в съответствие с член 4, параграф 5 от Регламент (ЕО) № 1049/2001.5. Третата страна, с която се провеждат консултациите, има краен срок за отговор, който не може да бъде по-кратък от пет работни дни и в същото време трябва да направи възможно за Агенцията да спази собствения си краен срок за отговор. При липсата на отговор в рамките на определения период или ако третата страна не може да бъде открита или идентифицирана, Агенцията взема решение в съответствие с правилата за изключенията в член 4 от Регламент (ЕО) № 1049/2001, като взема предвид законните интереси на третата страна на базата на информацията, с която разполага.6. Ако Агенцията възнамерява да предостави достъп до документ, противно на изричното становище на автора, тя информира автора за намерението си да оповести публично документа след период от десет работни дни, както и привлича неговото/нейното внимание върху правните средства, с които той/тя разполага, за да се противопостави на оповестяването.Член 6Упражняване на правото на достъп1. Документите се изпращат по пощата, факса, или, ако е уместно, по електронната поща. Ако документите са обемни или е трудно да се борави с тях, заявителят може да бъде поканен да направи справка с документите на място. Тази справка е безплатна.2. Ако документът е бил публикуван, в отговора се съдържат препратки към публикацията и/или мястото, където документът е на разположение, а когато е уместно, неговия интернет адрес на интернет страницата на Агенцията www.agency.osha.eu.int.3. Ако обемът на исканите документи надхвърля двадесет страници, на заявителя може да бъде наложена такса от 0,10 EUR на страница плюс разходите за изпращане. За разходите за други помощни средства се взема решение в конкретния случай, но те следва да бъдат в разумни размери.Член 7Мерки, които улесняват достъпа до документите1. С оглед на ефективното упражняване на гражданските права, които произтичат от Регламент (ЕО) № 1049/2001, Агенцията осигурява достъп до регистър от документи. Регистърът е достъпен в електронна форма.2. Регистърът съдържа наименованието на документа (на езиците, на които е наличен) и други полезни препратки с цел идентифициране на документа.3. Помощна страница (на всички официални езици) информира обществеността, по какъв начин може да бъде получен документът. Ако документът е публикуван, има препратка към оригиналния текст.Член 8Документи, до които има публичен достъп1. Настоящият член се прилага само за документи, които са изготвени или получени след датата, от която се прилага Регламент (ЕО) № 1049/2001.2. Следните документи се предоставят автоматично при поискване, и доколкото е възможно, за тях се осигурява директен достъп по електронен път:а) документи, произлизащи от трети страни, които вече са били оповестени от техния автор или с неговото/нейното съгласие;б) документи, които вече са оповестени вследствие на предишно заявление.Член 9ОтчетиАгенцията годишно публикува, като част от годишния отчет, информация относно прилагането на настоящото решение, и по-специално статистика за броя на заявленията за достъп до документи на Агенцията, броя на отказите и мотивите за тези откази в съответствие с член 17, параграф 1 от Регламент (ЕО) № 1049/2001.Член 10Влизане в силаНастоящото решение влиза в сила от деня на приемането му и се публикува в Официален вестник на Европейския съюз.Съставено в Билбао на 4 март 2004 година.За Управителния съветПредседателChrista Schweng[1] ОВ L 245, 29.9.2003 г., стр. 38.[2] ОВ L 145, 31.5.2001 г., стр. 43.--------------------------------------------------


title: Решение № S10 от 19 декември 2013 година относно прехода от регламенти (ЕИО) № 1408/71 и (ЕИО) № 574/72 към регламенти (ЕО) № 883/2004 и (ЕО) № 987/2009 и прилагането на процедурите по възстановяването на разходи  текст от значение за ЕИП и за Споразумението между ЕО и Швейцария

text:
               20.5.2014

               BG

               Официален вестник на Европейския съюз

               C 152/16

         РЕШЕНИЕ № S10
   от 19 декември 2013 година
   относно прехода от регламенти (ЕИО) № 1408/71 и (ЕИО) № 574/72 към регламенти (ЕО) № 883/2004 и (ЕО) № 987/2009 и прилагането на процедурите по възстановяването на разходи
   (текст от значение за ЕИП и за Споразумението между ЕО и Швейцария)
   (2014/C 152/03)
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 (2),
   като взе предвид членове 87 — 91 от Регламент (ЕО) № 883/2004,
   като взе предвид член 64, параграф 7 и членове 93 — 97 от Регламент (ЕО) № 987/2009,
   като има предвид, че:

               (1)

               Регламенти (ЕО) № 883/2004 и (ЕО) № 987/2009 влязоха в сила на 1 май 2010 г. и регламенти (ЕИО) № 1408/71 и (ЕИО) № 574/72 бяха отменени на същата дата, с изключение на случаите по член 90, параграф 1 от Регламент (ЕО) № 883/2004 и член 96, параграф 1 от Регламент (ЕО) № 987/2009 г.

               (2)

               Необходимо е да се внесе яснота при определянето на държавата членка длъжник и държавата членка кредитор в случаите, в които по силата на регламенти (ЕИО) № 1408/71 и (ЕИО) № 574/72 са били предоставени или разрешени обезщетения в натура, но възстановяването на разходите за тези обезщетения е уредено след влизането в сила на Регламент (ЕО) № 883/2004 и Регламент (ЕО) № 987/2009, по-специално когато в новите регламенти има промяна по отношение на компетентността за поемане на разходите.

               (3)

               Необходимо е да се поясни коя процедура по възстановяване на разходи да се прилага в случаите, в които исканията за обезщетения в натура са били направени по силата на регламенти (ЕИО) № 1408/71 и (ЕИО) № 574/72, но процедурата по възстановяване се извършва след датата на влизане в сила на регламенти (ЕО) № 883/2004 и (ЕО) № 987/2009.

               (4)

               В параграф 5 от Решение № Н1 се пояснява статутът на удостоверителните документи (Е-формулярите) и Европейската здравноосигурителна карта (в това число и удостоверението за временно заместване), издадени преди датата на влизане в сила на регламенти (ЕО) № 883/2004 и (ЕО) № 987/2009.

               (5)

               В разпоредбите на параграф 4 от Решение S1 и член 2 от Решение № S9 се определят общите принципи относно отговорността за разходите за обезщетения, предоставени въз основа на валидна Европейска здравноосигурителна карта (ЕЗОК), които следва да бъдат прилагани и в ситуации на преход.

               (6)

               В съответствие с член 62 и член 63 от Регламент (ЕО) № 987/2009 държавите членки, които не са изброени в приложение 3 към Регламент (ЕО) № 987/2009, възстановяват разходите за обезщетения в натура, предоставени на членове на семейството, които не пребивават в същата държава членка като осигуреното лице, и на пенсионерите и членовете на семейството им на базата на действителните разходи, считано от 1 май 2010 г.

               (7)

               Разходите за обезщетенията в натура, предоставени в съответствие с член 19, параграф 1, член 20, параграф 1 и член 27, параграфи 1 и 3 от Регламент (ЕО) № 883/2004, се поемат от компетентната институция, която носи отговорност за разходите за обезщетенията в натура, предоставени на членовете на семейството на осигуреното лице, които не пребивават в същата държава членка като посоченото лице, и на пенсионерите и на членовете на семейството им в държавата членка на пребиваване.

               (8)

               По силата на член 64, параграф 7 от Регламент (ЕО) № 987/2009 държавите членки, които са изброени в приложение 3, след 1 май 2010 г. могат да продължат да прилагат за срок от пет години член 94 и член 95 от Регламент (ЕИО) № 574/72 за изчисляване на фиксираните суми.

               (9)

               В Регламент (ЕО) № 987/2009 се въвеждат нови процедури за възстановяване на разходи за здравни грижи с цел ускоряване на възстановяването на средства между държавите членки и предотвратяване на натрупването на искания, които остават неуредени за по-дълъг период.

               (10)

            С цел да се гарантира единно и последователно прилагане на разпоредбите на Общността, в посочените по-горе случаи е необходимо да се гарантира прозрачност и да се предоставят ръководни насоки за институциите,
         като предприе действия в съответствие с условията, определени в член 71, параграф 2 от Регламент (ЕО) № 883/2004,
   РЕШИ СЛЕДНОТО:
   I.   Преходни разпоредби за определяне на държавата членка, която следва да поеме разходите за планирано лечение и необходими грижи, във връзка с промяната на компетентността съгласно Регламент (ЕО) № 883/2004

               1.

               Ако на дадено лице е предоставено лечение

                           —

                           по отношение на държавите членки, преди 1 май 2010 г., компетентността за поемането на разходите за посоченото лице се определя в съответствие с разпоредбите на Регламент (ЕИО) № 1408/71;

                           —

                           по отношение на Швейцария, преди 1 април 2012 г., компетентността за поемането на разходите за посоченото лице се определя в съответствие с разпоредбите на Регламент (ЕИО) № 1408/71;

                           —

                           по отношение на Исландия, Лихтенщайн и Норвегия, преди 1 юни 2012 г., компетентността за поемането на разходите за посоченото лице се определя в съответствие с разпоредбите на Регламент (ЕИО) № 1408/71.

               2.

               Разходите за цялото лечение се поемат от институцията, която е предоставила разрешение на лицето да отиде на територията на друга държава членка, където да бъде лекувано по съответен за състоянието му начин (планирано лечение), в съответствие с регламенти (ЕИО) № 1408/71 и 574/72,

                           —

                           ако — по отношение на държавите членки, лечението се предоставя отчасти или изцяло след 30 април 2010 г.;

                           —

                           ако — по отношение на Швейцария, лечението се предоставя отчасти или изцяло след 31 март 2012 г.;

                           —

                           ако — по отношение на Исландия, Лихтенщайн и Норвегия, лечението се предоставя отчасти или изцяло след 31 май 2012 г.

               3.

               Ако дадено лице започне лечение съгласно член 22, параграф 3, буква а) или член 31, параграф 1, буква а) от Регламент (ЕИО) № 1408/71, разходите за такова лечение се поемат в съответствие с разпоредбите на посочените членове дори ако компетентността за поемане на разходите за лицето е променена съгласно разпоредбите на Регламент (ЕО) № 883/2004. Ако обаче лечението продължи

                           —

                           по отношение на държавите членки — след 31 май 2010 г., направените след посочената дата разходи се поемат от компетентната институция съгласно Регламент (ЕО) № 883/2004;

                           —

                           по отношение на Швейцария — след 30 април 2012 г., направените след посочената дата разходи се поемат от компетентната институция съгласно Регламент (ЕО) № 883/2004;

                           —

                           по отношение на Исландия, Лихтенщайн и Норвегия — след 30 юни 2012 г., направените след посочената дата разходи се поемат от компетентната институция съгласно Регламент (ЕО) № 883/2004.

               4.

               Ако лечението е предоставено в съответствие с член 19, параграф 1 или член 27, параграф 1 от Регламент (ЕО) № 883/2004

                           —

                           по отношение на държавите членки — след 30 април 2010 г. въз основа на валидна ЕЗОК, издадена преди 1 май 2010 г., искането за възстановяване на разходите за такова лечение не може да бъде отхвърлено въз основа на аргумента, че компетентността за поемане на разходите за здравни грижи за лицето е променена съгласно разпоредбите на Регламент (ЕО) № 883/2004;

                           —

                           по отношение на Швейцария — след 31 март 2012 г. въз основа на валидна ЕЗОК, издадена преди 1 април 2012 г., искането за възстановяване на разходите за такова лечение не може да бъде отхвърлено въз основа на аргумента, че компетентността за поемане на разходите за здравни грижи за лицето е променена съгласно разпоредбите на Регламент (ЕО) № 883/2004;

                           —

                           по отношение на Исландия, Лихтенщайн и Норвегия — след 31 май 2012 г. въз основа на валидна ЕЗОК, издадена преди 1 юни 2012 г., искането за възстановяване на разходите за такова лечение не може да бъде отхвърлено въз основа на аргумента, че компетентността за поемане на разходите за здравни грижи за лицето е променена съгласно разпоредбите на Регламент (ЕО) № 883/2004.

         Институция, която е задължена да възстанови разходите за обезщетения, предоставени въз основа на ЕЗОК, може да поиска институцията, към която е било правомерно регистрирано лицето към момента на предоставяне на обезщетението, да възстанови разходите по тези обезщетения на първата институция или, ако лицето не е имало право да използва ЕЗОК, да уреди въпроса с него.
   II.   Процедура за възстановяване на разходите въз основа на действителните разходи по отношение на държавите членки

               1.

               Исканията за възстановяване на разходите въз основа на действителни разходи, регистрирани в сметките на държавите членки кредитори преди 1 май 2010 г., се уреждат съгласно финансовите разпоредби на Регламент (ЕИО) № 574/72.
               Посочените искания се подават до органите за връзка на държавата членка длъжник не по-късно от 31 декември 2011 г.

               2.

               Всички искания за възстановяване на разходи въз основа на действителни разходи, регистрирани в сметките на държавите членки кредитори след 30 април 2010 г., се уреждат в съответствие с новите процедурни правила в съответствие с разпоредбите на членове 66 — 68 от Регламент (ЕО) № 987/2009.

         III.   Процедура за възстановяване на разходи въз основа на действителните разходи по отношение на Швейцария

               1.

               Исканията за възстановяване на разходи по отношение на Швейцария въз основа на действителни разходи, регистрирани в сметките на държавата кредитор преди 1 април 2012 г., се уреждат съгласно финансовите разпоредби на Регламент (ЕИО) № 574/72.

               2.

               Всички искания за възстановяване на разходи по отношение на Швейцария въз основа на действителни разходи, регистрирани в сметките на държавата кредитор до 31 март 2012 г., се подават до органа за връзка на държавата длъжник не по-късно от 31 декември 2013 г.

               3.

               Всички искания за възстановяване на разходи по отношение на Швейцария въз основа на действителни разходи, регистрирани в сметките на държавата кредитор след 31 март 2012 г., се уреждат в съответствие с новите процедурни правила в съответствие с разпоредбите на членове 66 — 68 от Регламент (ЕО) № 987/2009.

         IV.   Процедура за възстановяване на разходи въз основа на действителните разходи по отношение на Исландия, Лихтенщайн и Норвегия

               1.

               Исканията за възстановяване на разходи по отношение на Исландия, Лихтенщайн и Норвегия въз основа на действителни разходи, регистрирани в сметките на държавата кредитор преди 1 юни 2012 г., се уреждат съгласно финансовите разпоредби на Регламент (ЕИО) № 574/72.

               2.

               Всички искания за възстановяване на разходи по отношение на Исландия, Лихтенщайн и Норвегия въз основа на действителни разходи, регистрирани в сметките на държавата кредитор до 31 май 2012 г., се подават до органа за връзка на държавата длъжник не по-късно от 31 декември 2013 г.

               3.

               Всички искания за възстановяване на разходи по отношение на Исландия, Лихтенщайн и Норвегия въз основата на действителни разходи, регистрирани в сметките на държавата кредитор след 31 май 2012 г., се уреждат в съответствие с новите процедурни правила в съответствие с разпоредбите на членове 66 — 68 от Регламент (ЕО) № 987/2009.

         V.   Процедура за възстановяване на разходи въз основа на фиксирани суми по отношение на държавите членки

               1.

               Средните разходи за годините до 2009 г. включително се представят на одиторския съвет не по-късно от 31 декември 2011 г. Средните разходи за 2010 г. се представят на одиторския съвет не по-късно от 31 декември 2012 г.

               2.

               Всички искания за възстановяване на разходи въз основа на фиксирани суми, публикувани в Официален вестник на Европейския съюз преди 1 май 2010 г., се подават не по-късно от 1 май 2011 г.

               3.

               Всички искания за възстановяване на разходи въз основа на фиксирани суми, публикувани след 30 април 2010 г., се уреждат съгласно новите процедурни правила в съответствие с разпоредбите на членове 66 — 68 от Регламент (ЕО) № 987/2009. Член 67, параграф 2 от Регламент (ЕО) № 987/2009 не се прилага за списъците, отнасящи се за референтните години преди влизането в сила на Регламент (ЕО) № 987/2009.

         VI.   Процедура за възстановяване на разходи въз основа на действителните разходи по отношение на Швейцария

               1.

               Средните разходи по отношение на Швейцария за годините до 2011 г. включително се представят на одиторския съвет не по-късно от 31 декември 2013 г. Средните разходи за 2012 г. се представят на одиторския съвет не по-късно от 31 декември 2014 г.

               2.

               Всички искания за възстановяване на разходи по отношение на Швейцария въз основа на фиксирани суми, публикувани в Официален вестник на Европейския съюз преди 1 април 2012 г., се подават не по-късно от 1 април 2013 г.

               3.

               Всички искания за възстановяване на разходи по отношение на Швейцария въз основа на фиксирани суми, публикувани след 31 март 2012 г., се уреждат съгласно новите процедурни правила в съответствие с разпоредбите на членове 66 — 68 от Регламент (ЕО) № 987/2009. Член 67, параграф 2 от Регламент (ЕО) № 987/2009 не се прилага за списъците, отнасящи се за референтните години преди влизането в сила на Регламент (ЕО) № 987/2009.

         VII.   Процедура за възстановяване на разходи въз основа на фиксирани суми по отношение на Исландия, Лихтенщайн и Норвегия

               1.

               Средните разходи по отношение на Исландия, Лихтенщайн и Норвегия за годините до 2011 г. включително се представят на одиторския съвет не по-късно от 31 декември 2013 г. Средните разходи за 2012 г. се представят на одиторския съвет не по-късно от 31 декември 2014 г.

               2.

               Всички искания за възстановяване на разходи по отношение на Исландия, Лихтенщайн и Норвегия въз основа на фиксирани суми, публикувани в Официален вестник на Европейския съюз преди 1 юни 2012 г., се подават не по-късно от 1 юни 2013 г.

               3.

               Всички искания за възстановяване на разходи по отношение на Исландия, Лихтенщайн и Норвегия въз основа на фиксирани суми, публикувани след 31 май 2012 г., се уреждат съгласно новите процедурни правила в съответствие с разпоредбите на членове 66 — 68 от Регламент (ЕО) № 987/2009. Член 67, параграф 2 от Регламент (ЕО) № 987/2009 не се прилага за списъците, отнасящи се за референтните години преди влизането в сила на Регламент (ЕО) № 987/2009.

         VIII.   Неоспорвани искания, подадени в съответствие с Регламент (ЕИО) № 574/72

               1.

               Неоспорвани искания по отношение на държавите членки се уреждат възможно най-бързо — най-късно в срок от 12 месеца от датата на влизане в сила на решението.

               2.

               Неоспорвани искания по отношение на Швейцария, Исландия и Норвегия се уреждат възможно най-бързо — най-късно в срок от 24 месеца от датата на влизане в сила на решението.

         IX.   Оспорвани искания, подадени в съответствие с Регламент (ЕИО) № 574/72

               1.

               Оспорване на съответните искания по отношение на държавите членки трябва да бъде получено от органа за връзка на държавата членка кредитор най-късно до 12 месеца от датата на влизане в сила на решението. Оспорване, получено след този срок, може да бъде отказано.

               2.

               Оспорване на съответните искания по отношение на Швейцария, Исландия и Норвегия трябва да бъде получено от органа за връзка на държавата кредитор най-късно до 24 месеца от датата на влизане в сила на решението. Оспорване, получено след този срок, може да бъде отказано.

               3.

               Отговор на оспорване по отношение на държави членки трябва да бъде получен от органа за връзка на държавата членка длъжник в срок до 12 месеца, считано от края на месеца, през който е получено оспорването, и не по-късно от 24 месеца от датата на влизане в сила на решението. Органът за връзка на държавата членка кредитор дава съответния отговор и представя необходимите доказателствата по оспорването.

               4.

               Отговор на оспорване по отношение на Швейцария, Исландия, Лихтенщайн и Норвегия трябва да бъде получен от органа за връзка на държавата длъжник в срок до 12 месеца, считано от края на месеца, през който е получено оспорването, и не по-късно от 36 месеца от датата на влизане в сила на решението. Органът за връзка на държавата кредитор дава съответния отговор и представя необходимите доказателствата по оспорването.

               5.

               Оспорваните искания по отношение на държавите членки се уреждат възможно най-бързо — най-късно в срок от 24 месеца от датата на влизане в сила на решението.

               6.

               Оспорваните искания по отношение на Швейцария, Исландия, Лихтенщайн и Норвегия се уреждат възможно най-бързо — най-късно в срок от 36 месеца от датата на влизане в сила на решението.

               7.

               При липса на отговор до тези дати оспорването се счита за прието. Отговорите, получени от органа за връзка на държавата длъжник след тази дата, могат да бъдат отказани.

         X.   Процедура на съдействие

               1.

               Исканията, които не са уредени в срока, посочен по-горе, и за които процедурата, предвидена в член 67, параграф 7 от Регламент (ЕО) № 987/2009, не е била използвана от някоя от страните в срок от шест месеца след изтичането на крайния срок за плащането, не се считат за актуални.

               2.

               Органите за връзка на държавите могат двустранно да договорят общо решение относно окончателното уреждане на искания, без да се взема предвид всеки отделен случай.

         XI.   Заключителни разпоредби

               1.

               Ръководни принципи при прилагането на преходните разпоредби са доброто сътрудничество между институциите, прагматизмът и гъвкавостта.

               2.

               Настоящото решение се публикува в Официален вестник на Европейския съюз. То се прилага от датата на публикуването му.

               3.

               Настоящото решение заменя Решение № S7 от 22 декември 2009 г.

            Председател на Административната комисия

         Mariana ŽIUKIENĖ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.


title: Решение (ЕС) 2017/1334 на Съвета от 11 юли 2017 година за назначаване на член, предложен от Италианската република, в Комитета на регионите

text:
               18.7.2017

               BG

               Официален вестник на Европейския съюз

               L 185/45

         РЕШЕНИЕ (ЕС) 2017/1334 НА СЪВЕТА
   от 11 юли 2017 година
   за назначаване на член, предложен от Италианската република, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Augusto ROLLANDIN се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2020 г.:

               —

               г-н Pierluigi MARQUIS, Consigliere e Presidente della Regione Autonoma Valle d'Aosta.

         Член 2
   Настоящото решение влиза в сила в деня на приемането му.

      Съставено в Брюксел на 11 юли 2017 година.

            За Съвета

            Председател

         T. TÕNISTE

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение (EС) 2017/900 на Съвета от 22 май 2017 година за създаване на Работна група ad hoc по член 50 ДЕС под председателството на Генералния секретариат на Съвета

text:
               25.5.2017

               BG

               Официален вестник на Европейския съюз

               L 138/138

         РЕШЕНИЕ (EС) 2017/900 НА СЪВЕТА
   от 22 май 2017 година
   за създаване на Работна група ad hoc по член 50 ДЕС под председателството на Генералния секретариат на Съвета
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за функционирането на Европейския съюз, и по-специално член 240, параграф 3 от него,
   като взе предвид Решение 2009/881/EС на Европейския съвет от 1 декември 2009 г. относно председателството на Съвета (1), и по-специално член 4 от него,
   като имат предвид, че:

               (1)

               На 29 март 2017 г. Европейският съвет получи от Обединеното кралство нотификация за намерението на Обединеното кралство да се оттегли от Европейския съюз, с което беше поставено началото на процеса по член 50 от Договора за Европейския съюз (ДЕС).

               (2)

               На 29 април 2017 г. Европейският съвет прие насоките, предвидени в член 50, параграф 2 ДЕС. По-специално той одобри процедурните договорености, предвидени в приложението към изявлението на 27-те държавни и правителствени ръководители и на председателите на Европейския съвет и на Европейската комисия от 15 декември 2016 г. Съгласно точка 4 от това приложение, между заседанията на Европейския съвет Съветът и Комитетът на постоянните представители на правителствата на държавите членки (Корепер), подпомагани от специална работна група с постоянен председател, ще осигуряват провеждането на преговорите съгласно насоките на Европейския съвет и указанията на Съвета за водене на преговорите и ще дават насоки на преговарящия от името на Съюза.

               (3)

               Поради това следва да бъде създадена работна група ad hoc по член 50 ДЕС (наричана по-долу „работната група ad hoc“) с постоянен председател.

               (4)

               Работната група ad hoc следва да подпомага Корепер и Съвета по всички въпроси, свързани с оттеглянето на Обединеното кралство от Съюза. По-специално работната група ad hoc следва да подпомага Корепер и Съвета в хода на преговорите по член 50 ДЕС съобразно насоките на Европейския съвет и указанията на Съвета за водене на преговорите. Освен това работната група ad hoc би могла да оказва помощ по въпроси, свързани с процеса по член 50 ДЕС, които не са предмет на преговорите с Обединеното кралство.

               (5)

               Тъй като процесът по член 50 ДЕС е с ограничена продължителност, работната група ad hoc следва да бъде разпусната, след като изпълни мандата си.

               (6)

               След нотификацията по член 50 ДЕС членът на Европейския съвет и на Съвета, който представлява оттеглящата се държава членка, не участва нито в обсъжданията, нито в решенията на Европейския съвет и на Съвета, които се отнасят до нея,

         ПРИЕ НАСТОЯЩОТО РЕШЕНИЕ:
   Член 1
   Създава се Работна група ad hoc по член 50 ДЕС.
   Тя се председателства от Генералния секретариат на Съвета.
   Член 2
   Работната група ad hoc по член 50 ДЕС подпомага Корепер и Съвета по всички въпроси, свързани с оттеглянето на Обединеното кралство от Съюза.
   Тя се разпуска, след като изпълни мандата си.
   Член 3
   Настоящото решение влиза в сила в деня на приемането му.
   То се публикува в Официален вестник на Европейския съюз.

      Съставено в Брюксел на 22 май 2017 година.

            За Съвета

            Председател

         L. GRECH

      (1)  ОВ L 315, 2.12.2009 г., стр. 50.


title: Решение на Европейския парламент от 5 май 2010 година относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел VI — Европейски икономически и социален комитет

text:
               25.9.2010

               BG

               Официален вестник на Европейския съюз

               L 252/93

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел VI — Европейски икономически и социален комитет
   (2010/502/ЕС)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид годишните отчети на Европейските общности за финансовата 2008 година — том I (C7-0177/2009) (2),
   като взе предвид годишния доклад на Европейския икономически и социален комитет пред органа по освобождаването от отговорност относно вътрешните одити, осъществени през 2008 г.,
   като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции (3),
   като взе предвид декларацията за достоверност относно надеждността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0080/2010),

               1.

               Освобождава от отговорност генералния секретар на Европейския икономически и социален комитет във връзка с изпълнението на бюджета на Европейския икономически и социален комитет за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 269, 10.11.2009 г., стр. 1.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.
    ---documentbreak---

               25.9.2010

               BG

               Официален вестник на Европейския съюз

               L 252/94

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2008 година, раздел VI — Европейски икономически и социален комитет
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид годишните отчети на Европейските общности за финансовата 2008 година — том I (C7-0177/2009) (2),
   като взе предвид годишния доклад на Европейския икономически и социален комитет пред органа по освобождаването от отговорност относно вътрешните одити, осъществени през 2008 г.,
   като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции (3),
   като взе предвид декларацията за достоверност относно надеждността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0080/2010),

               А.

               като има предвид, че „гражданите имат правото да знаят по какъв начин се изразходват платените от тях данъци и как се прилага поверената на политическите органи власт“ (6),

               1.

               Отбелязва, че през 2008 г. Европейският икономически и социален комитет (ЕИСК) е разполагал с бюджетни кредити за поети задължения в общ размер от 118 милиона евро (116 милиона евро през 2007 г.) при степен на усвояване от 95,64 %, което се равнява на средната стойност за другите институции (95,67 %).

               2.

               Изтъква, че в годишния си доклад Сметната палата посочва, че одитът не води до никакви значителни забележки по отношение на ЕИСК.

               3.

               Отбелязва незначителното увеличение на разпределените на ЕИСК постоянни длъжности (700 длъжности през 2008 г.; 695 длъжности през 2007 г.) и факта, че почти всички са заети (14 незаети длъжности през 2008 г.; 8 незаети длъжности през 2007 г.); приветства приемането и прилагането на средносрочния план (стратегия за 2008—2013 г.) за насърчаване на равните възможности и многообразието в секретариата, в частност чрез бъдещото въвеждане на общи разпоредби за гъвкаво работно време, както и на средносрочен план за обучение (2008—2010 г.), и разработването на политика на мобилност на персонала, и очаква да получи докладите за напредъка в областта на политиката за човешки ресурси.

               4.

               Посочва забележката на Сметната палата в приложение 11.2 от нейния годишен доклад относно различния подход на ЕИСК (както и на Парламента) при прилагането на разпоредбите на Правилника за длъжностните лица относно коефициента за умножение; посочва, че по този начин ЕИСК дава на служителите си финансово предимство, което служителите в останалите институции не получават, и това води до по-големи разходи; отново отбелязва, че разпоредбите на Правилника за длъжностните лица относно коефициента за умножение следва да бъдат тълкувани и прилагани по еднакъв начин от всички институции; отбелязва намерението на ЕИСК да приведе практиката си в съответствие с очакваното решение на Съда за публичната служба.

               5.

               Приветства прилагането на споразумението за административно сътрудничество между ЕИСК и Комитета на регионите (КР) за периода 2008—2014 г. и приканва ЕИСК и КР да оповестят постигнатия напредък по отношение на хармонизирането на собствените им стандарти за вътрешен контрол, както и съответните финансови процедури, свързани със съвместните служби; отбелязва удовлетворяващото и двата комитета решение за разпределяне на проверките в съвместните служби въз основа на „произхода“ на отговорния разпоредител с бюджетни кредити в един от двата комитета.

               6.

               Припомня, че разделението в резултат на споразумението за административно сътрудничество следва да няма отражение върху бюджета и очаква средносрочния преглед на споразумението, който трябва да бъде проведен през 2011 г. и, като част от него, съвместния анализ на ЕИСК и КР.

               7.

               Приветства резултатите от оценката на миниспоразуменията за сътрудничество в областите, засегнати от разделението, извършена съвместно от ЕИСК и КР, по-специално техните заключения, че новата структура на управление е подобрила административното сътрудничество между комитетите, че разделените услуги са запазили нивото на качеството си и са подобрили ефикасността си и че не са били необходими допълнителни бюджетни средства; отбелязва също така заключението, че някои практически аспекти на сътрудничеството следва да бъдат подобрени в бъдеще.

               8.

               Приветства усилията на ЕИСК в областта на междуинституционалното сътрудничество в сферата на информационните системи, по-специално преговорите на ЕИСК и КР с Комисията относно употребата на системата за управление на данни на персонала Sysper2.

               9.

               Отбелязва уверенията на ЕИСК по отношение на проверките, и в частност, че вътрешните правила на ЕИСК предвиждат систематична предварителна проверка, допълнена със случайни последващи проверки, най-вече в областите с голям обем дейности.

               10.

               Приветства успешната дейност на одитния комитет на ЕИСК, извършените одити и предприетите последващи действия по одобрените планове за действие, както и продължаващото разработване на ключови показатели за дейността и изпълнението през 2008 г. от отдела за вътрешен одит и готовността на ЕИСК да помогне на други институции с информация за опита, придобит в разработването на ключови показатели за дейността и изпълнението.

               11.

               Припомня, че членовете на ЕИСК не декларират финансовите си интереси, нито разкриват съответна информация относно упражняване на професионални дейности, подлежащи на деклариране, и заемане на платени длъжности или извършване на дейности срещу възнаграждение; изисква ЕИСК да въведе без забавяне това задължение за всички свои членове.

               12.

               Освен това настоятелно призовава пътните разноски на членовете на ЕИСК да се базират само на реалните пътни разходи; в допълнение предлага дневните надбавки да бъдат равни на получаваните от членовете на Европейския парламент; призовава генералния секретар на ЕИСК да представи до септември 2010 г. доклад пред комисията по бюджетен контрол на Европейския парламент относно съответните нови вътрешни правила, които следва да бъдат приети.

               13.

               Отбелязва факта, че ad hoc групата на Бюрото на ЕИСК, която отговаря за изготвянето на предложения за преразглеждане на финансовия статут на членовете, е приключила своята работа и в момента предложението се обсъжда от съответните органи; настоятелно призовава ЕИСК да съобщи резултатите от този процес.

               14.

               Припомня своята забележка, че разпоредбите на Финансовия регламент по отношение на възлагането на обществени поръчки все още са прекомерно тежки за по-малките институции; припомня на Комисията своето искане за провеждане на подробни консултации с ЕИСК в хода на предварителната ѝ работа по изготвянето на евентуални бъдещи предложения за изменение на Финансовия регламент, с цел да се гарантира, че безпокойствата на ЕИСК се отчитат напълно.

               15.

               Поздравява ЕИСК за качеството на неговия годишен отчет за дейността и приветства включването на изрични последващи мерки в резултат на предходните решения на Парламента за освобождаване от отговорност.

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 269, 10.11.2009 г., стр. 1.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.

      (6)  Европейската инициатива за прозрачност.


title: Решение № Н2 от 12 юни 2009 година относно методите на работа и състава на Техническата комисия за обработка на информация на Административната комисия за координация на системите за социална сигурност (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/17

         РЕШЕНИЕ № Н2
   от 12 юни 2009 година
   относно методите на работа и състава на Техническата комисия за обработка на информация на Административната комисия за координация на системите за социална сигурност
   (текст от значение за ЕИП и за Споразумението между ЕО и Швейцария)
   2010/C 106/06
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72 от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия поощрява и развива сътрудничеството между държавите-членки чрез модернизиране на процедурите за обмен на информация, по-специално чрез адаптиране на информационния поток между институциите за целите на обмена чрез електронни средства, отчитайки развитието на обработката на данни във всяка държава-членка, и приема общите структурни правила за услугите за електронна обработка на информация, в частност за сигурността и за употребата на стандарти, и определя условията за работата на общата част на тези услуги,
   като взе предвид член 73 от Регламент (ЕО) № 883/2004, съгласно който Административната комисия установява и определя методите на работа и състава на Техническа комисия, която изготвя доклади и мотивирани становища преди Административната комисия да приеме решения по член 72, буква г),
   РЕШИ:
   Член 1
   1.   Административната комисия създава Техническата комисия за обработка на информация, предвидена в член 73, параграф 1 от Регламент (ЕО) № 883/2004, наричана за краткост „Техническата комисия“.
   2.   Техническата комисия се занимава с дейностите, установени в член 73, параграф 2 от Регламент (ЕО) № 883/2004.
   3.   Мандатът на Техническата комисия по отношение на конкретните дейности се определя от Административната комисия, която, при необходимост, може да внесе изменение в тях.
   Член 2
   При необходимост техническата комисия приема своите доклади и мотивирани становища на базата на технически документи и изследвания. Тя може да изиска от националните администрации цялата информация, която смята за необходима за коректното изпълнение на своите задължения.
   Член 3
   1.   Техническата комисия се състои от двама членове от всяка държава-членка, като един от тях се избира за постоянен член, а другият — за негов заместник. Назначенията от всяка държава-членка се предават на Генералния секретариат на Административната комисия от представителя на правителството на държавата-членка в Административната комисия.
   2.   Докладите и мотивираните становища се приемат с обикновено мнозинство от всички членове на Техническата комисия, като всяка държава-членка разполага с един глас — този на постоянния член, а в негово отсъствие — гласа на неговия заместник. В докладите или мотивираните становища на Техническата комисия трябва да се посочва дали са приети единодушно или с обикновено мнозинство. Ако има малцинство, трябва да се посочат неговите заключения или резерви.
   3.   Техническата комисия може да реши да приеме докладите и мотивираните становища посредством писмена процедура, ако това е било договорено на предходно заседание на Техническата комисия.
   За тази цел председателят трябва да представи на членовете на техническата комисия текста, който трябва да бъде приет. Членовете разполагат със срок от най-малко десет работни дни, в рамките на който имат възможността да посочат дали отхвърлят предложения текст или се въздържат от гласуване. Ако в рамките на определения срок отговор не бъде получен, предложението се счита за прието.
   Председателят може също така да започне писмена процедура, в случай че на заседание на Техническата комисия по този въпрос не е постигнато предварително съгласие. В подобни случаи за положителен вот на предложения текст се счита само писмено съгласие, а срокът, определен за тази цел, е минимум 15 работни дни.
   При изтичането на определения срок председателят информира членовете за резултата от гласуването. Решение, получило нужния брой положителни гласове, се счита за прието на последния ден от срока, в който членовете е трябвало да изразят своето становище.
   4.   Ако по време на писмената процедура член на Техническата комисия предложи текстът да бъде изменен, председателят:

               а)

               стартира отново писмената процедура, като представя на членовете предложеното изменение в съответствие с процедурата в параграф 3, или

               б)

               анулира писмената процедура, така че въпросът да се обсъди на следващото заседание,

         в зависимост от това коя от двете процедури председателят счита за по-подходяща в конкретния случай.
   5.   Ако преди изтичането на срока за отговор член на Техническата комисия поиска предложеният текст да бъде разгледан на заседание на Техническата комисия, писмената процедура се анулира.
   В резултат на това въпросът се разглежда на следващото заседание на Техническата комисия.
   6.   Представител на Комисията на Европейските общности или определено от него лице изпълнява консултативни функции в рамките на Техническата комисия.
   Член 4
   Всеки шест месеца председателството на Техническата комисия се поема от постоянния член или определено от него длъжностно лице от държавата, чийто представител в Административната комисия изпълнява длъжността на председател за същия период. Председателят на Техническата комисия докладва за дейността на Техническата комисия по искане на председателя на Административната комисия.
   Член 5
   Техническата комисия може да учреди ad hoc работни групи, които да се занимават с конкретни въпроси. Техническата комисия представя задачите, които трябва да бъдат изпълнени от тези работни групи, срока за реализирането им и финансовото отражение на дейността на тези групи върху работната програма, посочена в член 7.
   Член 6
   Секретариатът на Административната комисия подготвя и организира заседанията на Техническата комисия и изготвя протоколите от тях.
   Член 7
   Техническата комисия представя за одобрение на Административната комисия подробна работна програма. Всяка година Техническата комисия докладва на Административната комисия за дейността и постиженията си във връзка с работната програма и за всяко едно предложение, целящо нейното изменение.
   Член 8
   Всяко едно предложение за действие на Техническата комисия, което предполага разходи за сметка на Комисията на Европейските общности, подлежи на одобрение от страна на представителя на посочената институция.
   Член 9
   Езиците на Техническата комисия са тези, признати за официални езици на институциите на Общността в съответствие с член 290 от Договора.
   Член 10
   Допълнителните правила, установени в приложението, се прилагат и за Техническата комисия.
   Член 11
   Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009 на Европейския парламент и на Съвета (2).

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      ПРИЛОЖЕНИЕ

         ДОПЪЛНИТЕЛНИ ПРАВИЛА НА ТЕХНИЧЕСКАТА КОМИСИЯ

      1.   Присъствие на заседания

                  а)

                  Ако председателят е възпрепятстван да присъства на заседание на Техническата комисия, дейността на председател изпълнява неговият заместник.

                  б)

                  На заседанията на Техническата комисия членовете могат да бъдат придружавани от един или повече допълнителни експерти, когато естеството на обсъжданите въпроси го налага. По правило всяка делегация може да се състои от не повече от четирима души.

                  в)

                  Представителят на Комисията на Европейските общности, член на Секретариата или друго лице, определено от Генералния секретариат на Административната комисия, присъства на всички заседания на Техническата комисия или на нейните ad hoc работни групи. На тези заседания може да присъства и представител на други департаменти на Комисията на Европейските общности, когато естеството на разглеждания въпрос го налага.

            2.   Гласуване

                  а)

                  Когато постоянен член на Техническата комисия изпълнява длъжността на председател, неговият заместник гласува на негово място.

                  б)

                  Всеки член на Комисията, който присъства по време на гласуването, но се въздържа, бива поканен от председателя да изложи своите основания за това.

                  в)

                  Когато мнозинството от присъстващите членове се въздържат, подложеното на гласуване предложение се счита за невзето под внимание.

            3.   Дневен ред

                  а)

                  Временният дневен ред на всяко заседание на Техническата комисия се изготвя от Секретариата в консултация с председателя на Техническата комисия. Когато е необходимо, Секретариатът може, преди да предложи вписване на дадена точка в дневния ред, да поиска от съответните делегации да изложат становищата си по въпроса в писмен вид.

                  б)

                  Временният дневен ред по принцип включва точки, за които е постъпило искане в Секретариата най-късно до 20 работни дни преди началото на заседанието и, където е целесъобразно, бележки по това искане от страна на член на Комисията или представител на Комисията на Европейските общности.

                  в)

                  Временният дневен ред се изпраща поне 10 работни дни преди началото на всяко заседание на членовете на Техническата комисия, на представителя на Комисията на Европейските общности и на всяко едно друго лице, което се очаква да присъства на заседанието. Документите по точките от дневния ред се изпращат на посочените лица веднага след като бъдат изготвени.

                  г)

                  В началото на всяко заседание Техническата комисия одобрява дневния ред на заседанието. За да може точка, която не е присъствала във временния дневен ред да бъде включена в дневния ред, се изисква единодушно решение на Техническата комисия. Освен в спешни случаи, членовете на Техническата комисия могат да запазят до следващото заседание окончателната си позиция по точките от временния дневен ред, за които не са получили съответните документи на своя език пет работни дни преди началото на заседанието.

            4.
            Ad hoc работни групи

                  а)

                     Ad hoc работните групи са председателствани от експерт, определен от председателя на Техническата комисия в консултация с представителя на Комисията на Европейските общности, или при липса на такъв, от експерт, представляващ държавата, чийто представител в Административната комисия изпълнява длъжността на председател на посочената Комисия.

                  б)

                  Председателят на ad hoc работната група е поканен да присъства на заседанието на Техническата комисия, по време на което се обсъжда доклада на тази ad hoc работна група.

            5.   Административни въпроси

                  а)

                  Председателят на Техническата комисия може да дава на Секретариата инструкции за провеждането на заседания и за изпълнението на дейности, които са в обхвата на задълженията на Техническата комисия.

                  б)

                  Техническата комисия се свиква с писмо, изпратено от Секретариата, в консултация с председателя на Техническата комисия, до членовете на Комисията и до представителя на Комисията на Европейските общности 10 работни дни преди заседанието.


title: 2012/504/ЕС: Решение на Комисията от 17 септември 2012 година относно Евростат

text:
               18.9.2012

               BG

               Официален вестник на Европейския съюз

               L 251/49

         РЕШЕНИЕ НА КОМИСИЯТА
   от 17 септември 2012 година
   относно Евростат
   (2012/504/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (1) се създава основната правна уредба на европейската статистика. В същия регламент се посочва, че Комисията (Евростат) е статистическият орган на Съюза, който отговаря за разработването, изготвянето и разпространението на европейска статистика.

               (2)

               Европейската статистика се разработва, изготвя и разпространява от Евростат в съответствие със статистическите принципи, установени в Договора за функционирането на Европейския съюз и в Регламент (ЕО) № 223/2009 и подробно уредени в Кодекса на европейската статистическа практика, преразгледан и актуализиран от Комитета на Европейската статистическа система на 28 септември 2011 г.

               (3)

               В Регламент (ЕО) № 223/2009 се предвижда също така защита на поверителните данни, които следва да се използват изключително за статистически цели.

               (4)

               Комисията е поела ангажимент да засили управлението на статистиката в Съюза и да спазва посочените по-горе статистически принципи (2). Този ангажимент беше потвърден и доразвит в Съобщението на Комисията от 15 април 2011 г. до Европейския парламент и Съвета „Към стабилно управление на качеството на европейската статистика“ (3). Настоящото решение следва да се разглежда като подновяване на ангажимента на Комисията относно доверието в европейската статистика, която се разработва, изготвя и разпространява от Евростат.

               (5)

               Последните събития във връзка с рамката за икономическо управление на Съюза оказаха влияние върху областта на статистиката и следва да бъдат взети предвид. Това се отнася по-специално за принципа на статистическа независимост, установен в Регламент (ЕС) № 1175/2011 на Европейския парламент и на Съвета от 16 ноември 2011 г. за изменение на Регламент (ЕО) № 1466/97 на Съвета за засилване на надзора върху състоянието на бюджета и на надзора и координацията на икономическите политики (4).

               (6)

               Във връзка с това правомощията на Комисията като орган по назначаването при наемането на длъжност, прехвърлянето на друга длъжност и освобождаването на генералния директор на Евростат следва да се упражняват в съответствие с Правилника за длъжностните лица, като се отчита необходимостта да се гарантират неговата независимост, обективност и ефективност при упражняване на задълженията му и като се спазва прозрачна процедура, основана единствено на професионални критерии.

               (7)

               На Евростат допълнително бяха възложени специални задачи с Регламент (ЕО) № 479/2009 на Съвета от 25 май 2009 г. за прилагане на Протокола относно процедурата при прекомерен дефицит, приложен към Договора за създаване на Европейската общност (5).

               (8)

               Освен това, както е посочено в Съобщението на Комисията до Европейския парламент и Съвета за метода за изготвяне на статистическата информация на ЕС: визия за следващото десетилетие (6), Евростат трябва да предоставя висококачествени статистически услуги и чрез задълбочаване на отношенията със структурите на Съюза, за да предвижда статистическите потребности и да подобрява използването на съществуващата статистическа информация. Това също така предполага изграждане на по-тесни отношения с другите служби на Комисията.

               (9)

               По отношение на понятието „статистика“ се прилага определението в Регламент (ЕО) № 223/2009. За целите на настоящото решение следва също така да се прави разлика между европейска статистика и друга статистика.

               (10)

               Набелязването на политически цели и на необходимата информация за тяхното постигане е задача на отговорните политически фактори. Поради това тези дейности следва да попадат в обхвата на правомощията и компетентността на съответните служби на Комисията, а Евростат следва да осигурява програмирането на дейностите, свързани с европейската статистика, като се отчитат потребностите на ползвателите, съответните промени в политиката и ресурсните ограничения.

               (11)

               Дейностите на Комисията, свързани с друга статистика, подлежат на планиране и координиране с цел да се гарантира консолидирана информация за тези дейности. Този процес следва да се направлява от Евростат, като обхватът му следва да бъде ограничен до области, съгласувани между съответните служби на Комисията и Евростат.

               (12)

               Европейската статистика се определя в Европейската статистическа програма и съответната годишна работна програма.

               (13)

               С цел да се гарантира обществено доверие в европейската статистика и да се насърчи разработването, изготвянето и разпространението на висококачествени статистически данни от Евростат, следва да се разработи и прилага процедура за използване на знак за качество на европейската статистика.

               (14)

               Разработването, изготвянето и разпространението на висококачествена европейска статистика следва да се гарантира от генералния директор на Евростат, който е главният статистик. Освен това задачите му следва да включват координиране на статистическите дейности на Комисията с цел да се гарантира качеството и да се сведе до минимум отчетната тежест. Поради това с главния статистик следва да се провеждат консултации и при разработването и изготвянето на друга статистика.

               (15)

               Тясното сътрудничество между Евростат и другите служби на Комисията по отношение на статистическите дейности, както и подходящата координация на тези дейности от главния статистик следва да гарантират съгласуваност и съпоставимост на европейската статистика, както и по-добър отговор при бъдещи предизвикателства, по-специално необходимостта да се сведат до минимум тежестта за респондентите и административната тежест. За същите цели следва да се предоставя достъп до източниците на административни данни в рамките на Комисията, доколкото това е необходимо и гарантира разходна ефективност за разработването, изготвянето и разпространението на европейска статистика.

               (16)

               Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (7) се прилага, доколкото Евростат обработва лични данни. Освен това, когато е целесъобразно, европейската статистика, изготвена въз основа на лични данни, следва да бъде разделена по пол.

               (17)

               Поради това е необходимо допълнително да се определят и уточнят ролята и отговорностите на Евростат в рамките на Комисията.

               (18)

               Решение 97/281/ЕО на Комисията от 21 април 1997 г. относно ролята на Евростат по отношение на производството на статистическа информация на Общността (8) следва да бъде отменено,

         РЕШИ:
   Член 1
   Предмет
   С настоящото решение се определят ролята и отговорностите на Евростат в рамките на вътрешната организация на Комисията по отношение на разработването, изготвянето и разпространението на статистика.
   Член 2
   Определения
   За целите на настоящото решение се прилагат следните определения:

               1.

               „Статистика“ е статистика съгласно определението в член 3, параграф 1 от Регламент (ЕО) № 223/2009. Тя може да бъде европейска статистика или друга статистика.

               2.

               „Европейска статистика“ е статистиката по смисъла на член 1 от Регламент (ЕО) № 223/2009 и установеното в годишната работна програма относно европейската статистика.

               3.

               „Друга статистика“ е статистика, която не е европейска статистика и е установена в процеса на планиране и координиране, посочен в член 5, параграф 2.

         Член 3
   Евростат
   Евростат е статистическият орган на Съюза по смисъла на член 6, параграф 1 от Регламент (ЕО) № 223/2009. Евростат е служба на Комисията и се ръководи от генерален директор.
   Член 4
   Статистически принципи
   Евростат разработва, изготвя и разпространява европейска статистика в съответствие със статистическите принципи на професионална независимост, безпристрастност, обективност, надеждност, статистическа поверителност и разходна ефективност съгласно определенията в член 2, параграф 1 от Регламент (ЕО) № 223/2009 и съгласно подробната им уредба в Кодекса на европейската статистическа практика.
   Член 5
   Планиране и програмиране
   1.   Дейностите, свързани с европейска статистика, се определят в Европейската статистическа програма по член 13 от Регламент (ЕО) № 223/2009 и в годишната работна програма по член 17 от същия регламент.
   2.   Дейностите, свързани с друга статистика, подлежат на планиране и координиране и се установяват в рамките на този процес, който се направлява от Евростат. Обхватът на този процес е ограничен до области, съгласувани между съответните служби на Комисията и Евростат.
   3.   За целите на тези дейности, включително дейности, свързани с административни записи, могат да бъдат установени специални вътрешни договорености между Евростат и други служби на Комисията.
   Член 6
   Задачи на Евростат
   1.   Евростат отговаря за разработването, изготвянето и разпространението на европейска статистика.
   За тази цел Евростат по-специално:

               а)

               събира и обобщава статистическата информация, необходима за съставяне на европейска статистика;

               б)

               разработва и насърчава използването на статистически стандарти, методи и процедури;

               в)

               направлява дейността на Европейската статистическа система, укрепва сътрудничеството между партньорите в нея и гарантира водещата ѝ роля в официалната статистика в световен мащаб;

               г)

               сътрудничи с международни организации и с трети държави с цел да се улесни съпоставимостта на европейската статистика със статистиката, изготвена в други статистически системи, и когато е целесъобразно, подпомага трети държави за усъвършенстване на статистическата им система.

         2.   Евростат гарантира, че европейската статистика е достъпна за всички ползватели в съответствие със статистическите принципи, по-специално принципите на професионална независимост, безпристрастност и статистическа поверителност.
   Във връзка с това Евростат предоставя необходимите технически обяснения и подкрепа за използването на европейска статистика и може да използва целесъобразни канали за комуникация за оповестяване на статистически бюлетини.
   3.   Евростат осигурява сътрудничество и редовен конструктивен диалог с другите служби на Комисията и при необходимост — с други доставчици на данни, с цел да се вземат предвид потребностите на ползвателите, съответните промени в политиката и други инициативи. За целта службите на Комисията, които са потенциални ползватели на специална европейска статистика, се информират и се включват на ранен етап в разработването на нова или променена статистика, включително с цел да се разберат потенциалните последици за политиката от въвеждането на нови или променени статистически методи, стандарти и определения.
   4.   Евростат координира разработването и изготвянето на друга статистика. За тази цел Евростат:

               а)

               оптимизира използването на съществуващата информация, която може да бъде използвана за статистически цели, с оглед да се гарантира качеството и да се сведе до минимум тежестта за респондентите; приканва всяка служба на Комисията, която има отношение към тази дейност, да допринесе за постигането на тази цел;

               б)

               получава информация от всички служби на Комисията за обхвата и качествените характеристики на изготвяната от тях статистика, за значителни промени в методологията за изготвяне на статистика и за планираното събиране на нови данни;

               в)

               предоставя необходимите насоки, подходящо обучение и експертни услуги на другите служби на Комисията за разработване и изготвяне на друга статистика в зависимост от наличните ресурси.

         Член 7
   Генерален директор на Евростат
   1.   Генералният директор на Евростат носи еднолична отговорност за вземането на решения относно процесите, статистическите методи, стандартите и процедурите по отношение на европейската статистика и относно съдържанието и момента на оповестяване на статистически бюлетини в съответствие с Европейската статистическа програма и годишната работна програма. При изпълнението на тези статистически задачи генералният директор на Евростат е независим в действията си и нито търси, нито приема указания от институции или органи на Съюза, от правителство на държава членка или от друга институция, орган, служба или организация.
   2.   Генералният директор на Евростат действа като разпоредител с бюджетни кредити при усвояването на разпределените за Евростат бюджетни кредити.
   Член 8
   Главен статистик
   1.   Генералният директор на Евростат се смята за главен статистик.
   2.   Главният статистик:

               а)

               отговаря за разработването, изготвянето и разпространението на европейска статистика в рамките на Комисията;

               б)

               отговаря за координацията на разработването и изготвянето на друга статистика по реда на член 5, параграф 2 и член 6, параграф 4;

               в)

               представлява Комисията на международни статистически форуми, по-специално за целите на координирането на статистическите дейности на институциите и органите на Съюза съгласно член 6, параграф 3 от Регламент (ЕО) № 223/2009;

               г)

               председателства Комитета на Европейската статистическа система по член 7 от Регламент (ЕО) № 223/2009;

               д)

               изготвя програмите по член 5, параграф 1 от настоящото решение, като тясно ги съгласува с другите служби на Комисията и взема предвид, доколкото е възможно, потребностите на ползвателите и други тенденции в тази област;

               е)

               осъществява връзка между Европейската статистическа система (ЕСС) и Европейския консултативен съвет за статистическо управление по всички въпроси, свързани с прилагането на Кодекса на европейската статистическа практика в рамките на ЕСС като цяло.

         3.   Всяка служба, която възнамерява да предприеме дейности, включващи изготвянето на статистика, се консултира с главния статистик на ранен етап от подготовката на съответните дейности. Главният статистик може да даде препоръки по този въпрос. Инициативи, които не са свързани с разработването, изготвянето и разпространението на европейска статистика, по-конкретно в рамките на специални вътрешни договорености между отделните служби, са изцяло от компетентността на съответната служба.
   Член 9
   Достъп до административни записи
   1.   С цел да се намали тежестта за респондентите Евростат има право на достъп до административни данни в рамките на службите на Комисията при спазване на правилата за поверителност, установени в законодателството на Съюза, и има право да включи тези административни данни в статистиката, доколкото те са от значение за разработването, изготвянето и разпространението на европейска статистика.
   2.   С Евростат се провеждат консултации и той може да участва в първоначалното проектиране, последващото разработване и прекратяването на вписванията в административни регистри и бази данни, които се създават и поддържат от други служби на Комисията, с цел впоследствие да се улесни използването на данните от тези регистри и бази данни за целите на европейската статистика. За тази цел Евростат има право да предлага дейности за стандартизация на административни записи, които са от значение за изготвянето на европейска статистика.
   3.   За по-ефикасно прилагане на разпоредбите на настоящия член всяка служба на Комисията гарантира, че при поискване на Евростат се предоставя достъп до административни данни, доколкото това е необходимо за разработването, изготвянето и разпространението на европейска статистика, в съответствие с приложимите разпоредби за поверителност на данните, установени в законодателството на Съюза.
   Член 10
   Кодекс на европейската статистическа практика
   1.   Съгласно член 11 от Регламент (ЕО) № 223/2009 европейска статистика се разработва, изготвя и разпространява от Евростат в съответствие с Кодекса на европейската статистическа практика, преразгледан и актуализиран от Комитета на Европейската статистическа система.
   2.   Евростат включва Европейския консултативен съвет за статистическо управление във всички действия, свързани с Кодекса на европейската статистическа практика, в съответствие с мандата на този съвет.
   3.   Евростат следи за ефикасното прилагане на Кодекса на европейската статистическа практика от националните статистически органи.
   Член 11
   Осигуряване на качеството и знак за качество
   1.   Евростат осигурява управление на качеството на европейската статистика. За целта и въз основа на установените критерии за качество, с оглед да задоволи потребностите на ползвателите от статистика с различно качество, Евростат:

               а)

               наблюдава и оценява качеството на данните, които събира или получава, и докладва за качеството на европейската статистика, която разпространява;

               б)

               популяризира и прилага процедура за използване на знак за качество на европейската статистика;

               в)

               проверява данните, за които носи отговорност във връзка с по-доброто икономическо управление на Съюза, и прилага всички правомощия, които са му изрично предоставени в хода на съответните процедури.

         2.   Евростат създава рамка за осигуряване на качеството, отразяваща мерките, които са в сила или ще бъдат предприети с цел да се гарантира правилното прилагане на Кодекса на европейската статистическа практика.
   Член 12
   Използване на поверителни данни
   1.   Генералният директор на Евростат предприема всички необходими мерки, за да гарантира спазването на статистическа поверителност.
   2.   Достъп до данни, които се смятат за поверителни по смисъла на член 3, параграф 7 от Регламент (ЕО) № 223/2009, в съответствие с разпоредбите на глава V от същия регламент имат само длъжностни лица и други служители на Евростат, както и други физически лица, работещи по договор за Евростат, доколкото тези данни са необходими за изготвянето на европейска статистика в рамките на конкретната им работа.
   3.   Генералният директор на Евростат предприема също така всички необходими мерки за защита на данни, чието разкриване би могло да навреди на интересите на Съюза или на интересите на държава членка, за която се отнасят данните.
   Член 13
   Отмяна
   Решение 97/281/ЕО се отменя.
   Позоваванията на отмененото решение се считат за позовавания на настоящото решение.

      Съставено в Брюксел на 17 септември 2012 година.

            За Комисията

            Председател

         José Manuel BARROSO

      (1)  ОВ L 87, 31.3.2009 г., стр. 164.

      (2)  Съобщение на Комисията до Европейския парламент и Съвета относно независимостта, безпристрастността и отчетността на националните и общностните статистически органи, COM(2005) 217 окончателен.

      (3)  COM(2011) 211 окончателен.

      (4)  ОВ L 306, 23.11.2011 г., стр. 12.

      (5)  ОВ L 145, 10.6.2009 г., стр. 1.

      (6)  COM(2009) 404 окончателен.

      (7)  ОВ L 8, 12.1.2001 г., стр. 1.

      (8)  ОВ L 112, 29.4.1997 г., стр. 56.


title: Решение № S6 от 22 декември 2009 година относно регистрацията в държавата-членка на пребиваване съгласно член 24 от Регламент (ЕО) № 987/2009 и съставянето на списъците, предвидени в член 64, параграф 4 от Регламент (ЕО) № 987/2009 (текст от значение за ЕИП и за Споразумението между ЕО и Швейцария)

text:
               27.4.2010

               BG

               Официален вестник на Европейския съюз

               C 107/6

         РЕШЕНИЕ № S6
   от 22 декември 2009 година
   относно регистрацията в държавата-членка на пребиваване съгласно член 24 от Регламент (ЕО) № 987/2009 и съставянето на списъците, предвидени в член 64, параграф 4 от Регламент (ЕО) № 987/2009
   (текст от значение за ЕИП и за Споразумението между ЕО и Швейцария)
   2010/C 107/04
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който тя е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 (2),
   като взе предвид член 35, параграф 2 от посочения по-горе Регламент (ЕО) № 883/2004,
   като взе предвид член 24 и член 64, параграфи 4 и 6 от Регламент (ЕО) № 987/2009 и член 74 от Регламент (ЕО) № 883/2004,
   като предприе действия в съответствие с условията, заложени в член 71, параграф 2 от Регламент (ЕО) № 883/2004,
   РЕШИ:
   Правилата за регистрацията в съответствие с член 24 от Регламент (ЕО) № 987/2009 (наричан по-нататък „Регламентът по прилагането“) и за воденето на списък, предвидено в член 64, параграф 4 от Регламента по прилагането, са както следва:
   I.   Регистрация, предвидена в член 24 от Регламента по прилагането

               1.

               За целите на прилагането на член 24 от Регламента по прилагането, се определя следната процедура.
               При поискване от засегнатото лице компетентната институция изпраща на същото съответния документ съгласно член 17, 22, 24, 25 или 26 от Регламент (ЕО) № 883/2004 (наричан по-нататък „основният регламент“) и член 24, параграф 1 от Регламента по прилагането, (наричан по-нататък „документ, предоставящ правото на обезщетение“), като засегнатото лице трябва да изпрати посочения документ на институцията по мястото си на пребиваване, когато се регистрира за предоставяне на обезщетения в натура.
               При поискване от институцията по местопребиваване компетентната институция ѝ изпраща документа, предоставящ правото на обезщетение.
               Компетентната институция информира институцията по местопребиваване за всяко изменение или отмяна на документа, предоставящ правото на обезщетение. Институцията получател трябва или да потвърди на институцията подател въпросното изменение или отмяна, или да го оспори.
               Институцията по местопребиваване информира компетентната институция за регистрацията на засегнатото лице, както и за всяко изменение или отмяна на въпросната регистрация. Информацията се предоставя веднага щом институцията по местопребиваване получи достъп до информацията от значение за целта. Институцията получател трябва или да потвърди на институцията подател въпросното изменение или отмяна, или да го оспори.

               2.

               Дата, считано от която е възможно възстановяването на разходите за обезщетения в натура в съответствие с членове 35 и 41 от основния регламент и членове 62 и 63 от Регламента по прилагането, е:

                           а)

                           датата, на която е придобито правото на обезщетения в натура съгласно законодателството на компетентната държава-членка, записана в документа, предоставящ правото на обезщетение;

                           б)

                           датата на промяна на местопребиваването или регистрацията, в случаите, в които тя е по-късна от датата, посочена в буква а) по-горе и е записана в документа, издаден от институцията по местопребиваване в съответствие с член 24, параграф 2 от Регламента по прилагането.

                     Ако членовете на семейството на дадено осигурено лице, пенсионираното лице или един или няколко членове на неговото семейство все още се ползват с право на обезщетения във връзка с упражнявана професионална дейност или получаван заместващ доход по силата на законодателството на държавата по местопребиваване или друга държава-членка, в съответствие с регламентите регистрацията започва приоритетно в деня след датата, на която изтича периодът на валидност на въпросното право.

               3.

               Датата, считано от която спира изплащането на разходите за обезщетения в натура в съответствие с членове 35 и 41 от основния регламент и членове 62 и 63 от Регламента по прилагането, е датата на отмяна на регистрацията, нотифицирана от институцията по местопребиваване на компетентната институция или датата на отмяна на документа, предоставящ правото на обезщетение, нотифицирана от компетентната институция на институцията по местопребиваване.
               Тази дата трябва да бъде заявена в документа за отмяна и е датата, на която се прекратява действието на документа, предоставящ правото на обезщетение, а именно:

                           i)

                           датата на смъртта или датата, на която засегнатото лице е сменило държавата-членка на пребиваване;

                           ii)

                           датата, на която е придобито правото на обезщетения в натура, по силата на законодателството на държавата на пребиваване или на друга държава-членка, в съответствие с регламентите, във връзка с упражняването на професионална дейност или във връзка с придобиването на право на пенсия;

                           iii)

                           датата, на която членовете на семейството престават да отговарят на условията за предоставяне на право на обезщетения в натура в качеството си на членове на семейството съгласно законодателството на държавата-членка на пребиваване.

                     Националните институции се задължават да действат така, че периодът между крайната дата на валидност на правото или регистрацията и датата, на която е предаден документът за отмяна, да е възможно най-кратък. Определянето на местопребиваването на дадено осигурено лице следва да се основава по-специално на надлежна преценка съгласно член 11 от Регламента по прилагането.

         II.   Списък, предвиден в член 64, параграф 4 от Регламента по прилагането

      Членове на семействата на осигурени лица, пенсионери и/или членове на техните семейства

               1.

               Институцията по местопребиваване на държавата-членка, посочена в приложение 3 към Регламента по прилагането, изчислява фиксирания размер на обезщетенията в натура, предоставяни на членовете на семейството на осигурените лица в съответствие с член 17 от основния регламент и на пенсионерите и/или членовете на техните семейства в съответствие с членове 24, 25 или 26 от основния регламент, въз основа на воден за целта актуален списък, като се базира на своя собствена информация или на предоставената от компетентната институция информация относно придобиването на права, тяхното прекъсване или оттегляне.
               Списъците, упоменати в член 64, параграф 4 от Регламента по прилагането, указват броя на месечните фиксирани суми, дължими за дадена година за всеки един от членовете на семейството на дадено осигурено лице, пенсионер и/или член на неговото семейство.

               2.

               За целите на изчисляването на броя на месечните плащания под формата на фиксирани суми, периодът, през който засегнатите лица могат да подават заявления за изплащане на обезщетения, се брои в месеци.
               Броят на месеците се изчислява като календарният месец, през който е извършено плащането на фиксираните суми, се брои като цял.
               Календарният месец, през който е прекратено правото, не се брои, освен ако той не е пълен месец.
               Ако целият период е по-кратък от месец, той се брой като един месец.
               В случай, че дадено лице е преместено от една възрастова група в друга в течение на периода, за който е подадено заявлението, месецът, през който се е състояла промяната във възрастовата група, се брои изцяло като спадащ към периода на класиране в следващата възрастова група.

         III.   Заключителни разпоредби

   Настоящото решение се публикува в Официален вестник на Европейския съюз. То се прилага от датата на влизане в сила на Регламента по прилагането.

            Председател на Административната комисия

         Lena MALMBERG

      (1)  ОВ L 166, 30.4.2004 г., стp. 1.

      (2)  ОВ L 284, 30.10.2009 г., стp. 1.